recursal/SuperWikiNEXT-32B huggingface dataset:
Montaj Harbin
**Harbin** (Cina Ringkas: 哈尔滨code: zh is deprecated ; Cina Tradisional: 哈爾濱code: zh is deprecated ; pinyin: Hāěrbīn; Wade-Giles: Ha-erh-pin; bahasa Rusia Харби́н *Kharbin*) ialah sebuah bandar sub-provinsi dan ibu negeri Provinsi Heilongjiang di timur laut China. Letaknya di pinggir selatan Sungai Songhua. Harbin merupakan bandar industri yang makmur, menjadi bandar ke-10 terbesar di China. Ia juga merupakan pusat politik, ekonomi, ilmiah, budaya, dan komunikasi di China timur laut.

* Kedudukan kota: Distrik Daoli
* Penduduk: 9.410.000 jiwa (2001)
* Wilayah: 53.775 km², 1.637 km² urban
* Koordinat geografi: 125°42′-130°10′BT, 44°04′-46°40′ LU
* KDNK: ¥141.48 juta (sekitar 17,149 juta dolar AS) pada 2004, urutan ke-17 dari KDNK total dan ke-29 dalam KDNK per kapita di antara bandar-bandar China
* Kebolehan bersaing: Urutan ke-10 dalam "2004 Chinese City Competitive Ability Reports"
* Datuk bandar: Zhang Xiaolian (张效廉): sejak Februari 2007

Harbin memiliki nama jolokan 'Mutiara di leher angsa' kerana bentuk Heilongjiang yang menyerupai seekor angsa, atau sebagai 'Moscow Oriental' atau 'Paris Oriental' kerana bentuk seni binanya. Harbin juga dikenali sebagai 'Kota Ais' kerana musim dinginnya yang panjang dan sentiasa dingin dan sejuk beku.

Acara musim dingin
------------------

Iklim Harbin dipengaruhi angin musim dingin dari Siberia. Suhu rata-rata di musim panas adalah 21,2 °C. Sebaliknya, suhu rata-rata di musim dingin adalah −16,8 °C, dengan kemungkinan suhu jatuh hingga −38.1 °C.

Festival Antarabangsa Salji dan Ais Harbin merupakan acara tahunan di kota Harbin sejak tahun 1995. Di antara kegiatan olahraga selama festival adalah Ski Alpin Yabuli, berenang di Sungai Songhua, dan pameran lampion ais di Taman Zhaolin.

Harbin pernah menjadi penyelenggara Sukan Asia Musim Sejuk tahun 1996, dan sedang mencalonkan diri sebagai tuan rumah Sukan Olimpik Musim Sejuk tahun 2010. Selain itu, Harbin telah ditetapkan sebagai tuan rumah Universiade Musim Sejuk tahun 2009.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Harbin*** |

* (Inggeris) Tapak web rasmi Diarkibkan 2012-01-11 di Wayback Machine
* (Inggeris) Gambar satelit di *Google Maps*
**Lambang Negara Thai** (Bahasa Thai: ตราแผ่นดินของไทยcode: th is deprecated ) atau juga dikenali sebagai ***Phra Khrut Pha*** (พระครุฑพ่าห์code: th is deprecated  "Garuda Tunggangan") terdiri daripada seekor burung mitos yang berbadan dan berkepala manusia dan mempunyai kepak dan kuku burung helang. Ia lambang kebangsaan Thai dan oleh itu dipamerkan dan diperlakukan dengan cara yang hormat. Hanya perniagaan-perniagaan besar dan berpengaruh diberi izin oleh kerajaan Thai untuk mempamerkan lambang Phya-Khrut di hadapan bangunan mereka.

Burung Geroda ini telah digunakan dengan secara rasmi oleh Raja Vajiravudh (Rama VI) pada tahun 1911.

Perlambangan
------------

Burung Garuda merupakan haiwan tunggangan (*wahana*) dewa Wisnu sehingga dijadikan orang setianya sepertimana yang diceritakan dalam hikayat Mahabharata;:37-38 ia juga diceritakan terkenal kerana kekuatannya yang luar biasa.:25 Wisnu dipercayai sebagai antara jelmaan atau "awatara" Narayana yang turut termasuk Rama; maka pengaitan *wahana* ini dengan dewa Wisnu mendorong kepada penggunaan bayangan Garuda sebagai perlambangan kuasa diraja Raja Thailand.:52

Pemilihan burung ini mula muncul dalam perekaan mohor diraja atas cadangan titah Raja Chulalongkorn kepada Putera Narisara Nuwattiwong, di mana putera tersebut mula melakarkan suatu mohor berdasarkan rekaan sedia ada dari zaman Ayutthaya.:52 Ia diterima baginda raja setelah beberapa olahan dilakukan dari maklum balas titah baginda.

|  |  |
| --- | --- |
| Lakaran awal Putera Naris tahun 1893 menampilkan Garuda mengepakkan sayapnya ditunggang Narayana. | Versi mutakhir diterima Raja Chulalongkorndengan Garuda sahaja. |

Raja Vajiravudh merasmikan mohor ini sebagai satu-satunya lambang takhtanya pada tahun 1910 lagi-lagi dengan suatu Akta Mohor Negara yang termaktub dilaksanakan setahun kemudian.:53

Spesifikasi
-----------

Jata ini mempunyai pelbagai butiran yang sedikit berbeza mengikut pengunaan:

|  |  |  |  |
| --- | --- | --- | --- |
| Pada dokumen, Warta Diraja Kerajaan Thai dan pasport. | Pada dokumen bertulissurat rasmi dan geran tanah. | Pada dokumen perintah mahkamah. | Pada wang kertas baht. |

Rujukan
-------

1. ↑  M. K. Agarwal (2003). *The Vedic Core of Human History*. m/s. 235. ISBN 9781491715949. Dicapai pada 11 June 2012.
2. 1 2 3 4 5  Pejabat Setiausaha Kekal, Pejabat Perdana Menteri Thailand (2000). *ครุฑ (Khrut) : Garuḍa*. Thailand: Amarin Printing and Publishing Public Company, Ltd. ISBN 9747774445.
3. ↑  www.mahabharataonline.com. "Story of Garuda - Part 3". Stories from Mahabharata. Dicapai pada 27 May 2012.
4. ↑  Ratchathon, Phraya Anuman (1950). *พระราชลัญจกรและตราประจำตัวประจำตำแหน่ง : Chronicle of Royal Emblems and Positional Seals of Thailand (Thai)* (dalam bahasa Thai). Bangkok: Phra Chan Printing Press. m/s. 2–14.
5. ↑  Hubert de Vries. "Thailand, Part 2". www.hubert-herald.nl. Dicapai pada 11 June 2012.
6. ↑  Kerajaan Thailand (5 November 1911). "พระราชบัญญัติพระราชลัญจกร รัตนโกสินทรศก ๑๓๐" (PDF) (dalam bahasa Thai). www.ratchakitcha.soc.go.th. Dicapai pada 14 Jun 2012.
**Lokap** ialah bilik kurungan di sesebuah balai polis. Setiap balai polis mesti mempunyai sekurang-kurangya sebuah lokap. Semua tahanan atau suspek akan ditahan di lokap untuk memudahkan siasatan lanjut. 

Pegawai siasatan polis ditekan dan tertekan oleh keluarga tahanan dan ahli politik kerana tahanan masih dalam siasatan dan belum dapat banyak bukti.Sebarang bukti tidak boleh didedahkan kepada media dan ahli keluarga .Polis perlu menjalani proses mahkamah untuk menentukan seseorang boleh ditahan reman selama seminggu atau dua minggu, bergantung kepada jenayah yang dilakukan. Banyak kes, hakim tidak membenarkan seseorang ditahan reman.

Ada juga tahanan yang ditahan di penjara dan tidak pernah dibicarakan. Penjara Teluk Guantanamo di tepian pulau Cuba adalah contoh terbaik.

Belum dibuktikan bersalah
-------------------------

Mereka yang ditahan di lokap belum lagi didapati bersalah. Jika tidak ditahan selama beberapa hari atau beberapa minggu , kemungkinan besar mereka akan96 melarikan diri ke luar negeri, bersembunyi di dalam hutan dan lain-lain. Tahanan mungkin merancang dan melakukan jenayah dan keganasan yang lebih besar. Ada taktik dan prosedur tertentu untuk menahan seseorang di dalam lokap. 

Tahanan politik sukar untuk dibukti bersalah kerana memerlukan saksi, rakaman suara, gambar , bukti dan sebagainya. Tahanan atas kesalahan mencuri boleh dibuktikan melalui barang yang dicuri, waktu malam, saksi yang melihat, dengar cakap dan lain-lain butiran.

Masalah dalam lokap
-------------------

Lokap kecil tidak mempunyai tandas dan tiada kipas dan lampu. Lokap yang besar mempunyai tandas. Tahanan hanya tidur dan baring di lantai simen. Lokap kecil akan menempatkan beberapa orang 'tahanan'. Beberapa kejadian lampau, terjadi tahanan bergaduh sesama sendiri. Dalam tempoh tahanan, beberapa tahanan ditemui mati atau membunuh diri, membunuh tahanan lain atau melarikan diri. 

Alatan dalam lokap seperti suis elektrik, cermin kaca, besi pintu, besi lokap, pinggan plastik, sudu dan cawan digunakan sebagai senjata untuk mencederakan diri sendiri atau tahanan lain. Tali atau baju boleh digunakan untuk menggantung diri. Jaring kecil dalam tandas akan digunakan untuk meloloskan diri. Biasanya tahanan atau banduan mempunyai daya fizikal dan kreativiti yang menakjubkan. Polis akan dipersalahkan jika tahanan lari dari lokap kerana akan membahayakan orang luar pula.

Taktik kekerasan
----------------

Akta Polis di Malaysia dan lain-lain negara membenarkan polis menggunakan kekerasan tertentu untuk mendapatkan maklumat yang diperlukan. 

Jumlah besar kematian tahanan dalam lokap boleh disalahtafsir sebagai melanggar hak asasi manusia.
**Gua Angin** ialah sebuah gua semula jadi yang terletak kira-kira 5 km di barat daya pekan Bau, di Bahagian Kuching, Sarawak, bersebelahan dengan Sungai Sarawak. Pekan Bau terletak kira-kira 45 minit memandu dari bandar raya Kuching, dalam perjalanan ke arah pekan Serikin di sempadan Sarawak-Indonesia.

Selain Gua Angin, terdapat beberapa lagi gua lain di daerah Bau ini seperti Gua Bunian atau Gua Pari-Pari. Dahulunya, gua-gua ini dihuni oleh manusia pada zaman dahulu kala dan sumber aliran air boleh ditemui di dalam gua ini. Kini gua-gua ini didiami ribuan kelawar dan burung layang-layang.

Menurut sejarah, Gua Angin mendapat nama tersebut kerana terowong di dalam gua tersebut menjadi laluan angin sepoi sepoi bahasa yang keluar masuk dari satu pintu masuk gua ke pintu masuk yang lain.

Terdapat beberapa pintu masuk utama di Gua Angin, walau bagaimanapun salah satu laluan di sebelah selatan gua, iaitu bersebelahan dengan Sungai Sarawak ditutup buat masa ini kerana batu penyokong jambatan kayu yang merentasi gua telah runtuh dan merosakkan struktur jambatan tersebut.

Bentuk stalagmit, stalagtit dan formasi batu kapur yang lain di dalam Gua Angin dikatakan terhasil sejak 60 juta tahun yang lalu. Bentuknya bermacam, malah ada yang menyerupai seperti kepala buaya dan juga rangka buaya!

Di luar Gua Angin, terdapat juga pondok Baruk bagi tempat pelancong berehat. Pelancong juga boleh mandi di Sungai Sarawak yang berhampiran gua. Airnya agak deras tetapi cetek dan selamat untuk mandi. Terdapat kemudahan bilik bersalin untuk mereka yang mandi di Sungai Sarawak, tandas, dan gerai makanan dan minuman berhampiran situ.
**Gua Kain Hitam** terletak di Sarawak, Malaysia. Pada 2007, ahli arkeologi Malaysia telah menemui rangka manusia berusia lebih 2000 tahun. Rangka manusia ini bukti kewujudan manusia di gua itu pada zaman Neolitik. Manusia pra sejarah mengkebumikan manusia di dalam gua kerana sangat strategik dan serasi dengan kehidupan mereka.

53 tahun lalu, rangka manusia berusia 40,000 tahun telah ditemui di Gua Niah, Miri, Sarawak.

Hasil penemuan
--------------

Rangka itu dalam keadaan hampir lengkap dari kepala hingga ke kaki. Berkedudukan lurus, sangat reput dan kebanyakan tulang sudah pecah. Terdapat 6 rangka iaitu 5 lelaki berusia di antara 24 hingga 45 tahun dan seorang wanita berusia di antara 35 hingga 45 tahun. Ketinggian rangka ialah antara 1.56 m ke 1.6 meter. Kesemua rangka telah dibawa ke USM untuk analisis lanjut.

Semua rangka telah dikonservasi secara teliti dan tulang dikuatkan. Kemudian dibawa keluar pada Jun 2008.

Artifak lain yang ditemui ialah tembikar, manik, sisa makanan. Tapak konservasi itu sedalam 1 meter.

Kumpulan penyelidik
-------------------

Ahli arkeologi / Prof Madya Stephen Chia merupakan ketua penyelidik dan juga pensyarah Pusat Penyelidikan Arkeologi Malaysia yang terletak di Universiti Sains Malaysia .

Penyelidikan PPAM dijalankan dengan kerjasama penuh daripada Muzium Sarawak sejak 2007. Kos penyelidikan dibiayai oleh Jabatan Warisan Negara, Kementerian Perpaduan, Kebudayaan, Kesenian dan Warisan dan geran Universiti Penyelidikan USM.

Turut membantu ialah Pakar Palaeoanthropologi daripada Sappora Medical Unversity, Jepun, Dr Hirofumi Matsumara, seorang pakar manusia prasejarah, bagi mendapatkan lebih banyak maklumat tentang populasi manusia dan cara hidup masyarakat prasejarah.

Sahib Said selaku Pengarah Jabatan Muzium Sarawak menyatakan bahawa penemuan terbaru ini membukti manusia telah lama wujud di Sarawak. Sarawak bukanlah sebuah bumi tidak berpenghuni sejak 2000 tahun lalu. Pelancong pastinya tertarik untuk datang ke Gua Kain Hitam. 

Prof Madya Mokhtar Saidin selaku Pengarah PPAM menjelaskan PPAM turut membantu UKM mengeluarkan 3 rangka manusia pra sejarah berusia 1000- 3000 tahun di Pulau Kalumpang, Kuala Gula, Perak.

Rujukan
-------

1. ↑  "Penyelidik USM Temui Lapan Rangka Manusia Prasejarah Di Gua Kain Hitam, Sarawak". Diarkibkan daripada yang asal pada 2016-03-04. Dicapai pada 2008-09-18.
**Jammu dan Kashmir** Mengenai audio inisebutan (bantuan·maklumat) (Sebutan bahasa Inggeris tempatan: IPA: [dʒəmmuː ənd kəʃmiːr]) (sering disingkatkan sebagai Kashmir), ialah negeri yang union territory utara di India, kebanyakan kawasannya terletak pergunungan Himalaya. Jammu dan Kashmir bersempadan dengan negeri-negeri Himachal Pradesh dan Punjab, India di selatan, negara Pakistan di barat dan Republik Rakyat China di timur laut dan timur. Jammu dan Kashmir sering dikenali sebagai "Kashmir yang diduduki India" dan merupakan sebuah wilayah yang dipertikaikan antara India dan Pakistan.

Jammu dan Kashmir terdiri daripada tiga bahagian: Jammu, Lembah Kashmir dan Ladakh. Srinagar merupakan ibu negeri musim panas, dan Jammu pula ibu negeri musim sejuk. Sementara Lembah Kashmir yang dikenali sebaga "*Syurga Di Bumi*" terkenal kerana landskap pergunungan yang indah, Jammu pula menarik berpuluh ribu penziarah Hindu dan Muslim setiap tahun. Ladakh yang juga dikenali sebagai "Tibet Kecil" terkenal kerana keindahan pergunungan dan kebudayaan agama Buddha. Walaupun agama Islam dipeluk oleh 65% daripada seluruh populasi (dan 95% populasi ini berdiam di Lembah Kashmir), negeri ini juga diduduki golongan minoriti utama beragama Hindu (iaitu 67% populasi Jammu dan 30% populasi negeri), Buddha (51% populasi Ladhakh dan 3% populasi negeri), dan Sikh (5% populasi Jammu dan 2% populasi negeri).

Nota
----

1. ↑  Syurga Di Bumi- Oktober 4, 2007 - The New York Sun

Lihat juga
----------

* Keganasan di Kashmir
* Perang Indo-Pakistan
* Perang China-India
* Gempa bumi Kashmir 2005

Pautan luar
-----------

* |  |  |
| --- | --- |
|  | Wikikembara memiliki panduan pelancongan bagi ***Jammu and Kashmir***. |

* Jammu dan Kashmir di Curlie
* Government of Jammu and Kashmir, India

| * l
* b
* s
Negeri dan wilayah di India |
| --- |
| Negeri | Andhra Pradesh · Arunachal Pradesh · Assam · Bengal Barat · Bihar · Chhattisgarh · Goa · Gujarat · Haryana · Himachal Pradesh · Jammu dan Kashmir · Jharkhand · Karnataka · Kerala · Madhya Pradesh · Maharashtra · Manipur · Meghalaya · Mizoram · Nagaland · Orissa · Punjab · Rajasthan · Sikkim · Tamil Nadu · Tripura · Uttar Pradesh · Uttarakhand | Bendera India |
| Wilayah kesatuan | Kepulauan Andaman dan Nicobar · Chandigarh · Dadra dan Nagar Haveli · Wilayah Ibu Negara Delhi · Daman dan Diu · Lakshadweep · Puducherry |
**Jodelle Micah Ferland** (lahir 9 Oktober 1994) ialah seorang pelakon wanita Kanada. Beliau memulakan kerjaya sebagai pelakon kanak-kanak pada usia empat tahun dalam filem televisyen *Mermaid* (2000) yang mana beliau memenangi Anugerah Artis Muda dan menerima pencalonan Anugerah Emmy Daytime, menjadikannya calon termuda dalam sejarah Emmy. Kerjayanya berkembang dengan peranan dalam filem televisyen *Carrie* (2002), filem seram *They* (2002), *Tideland* (2005), *Silent Hill* (2006) dan *Case 39* (2009), dan filem komedi *Good Luck Chuck* (2007). Beliau juga membintangi siri televisyen *Kingdom Hospital* (2004).

Dari 2010-an, Ferland mempunyai peranan dalam filem fantasi romantik *The Twilight Saga: Eclipse* (2010) dan filem seram *The Cabin in the Woods* (2011) dan *The Tall Man* (2012). Beliau uga telah membintangi siri televisyen *Dark Matter* (2015–2017), yang memperoleh pencalonan Anugerah Saturn.

Rujukan
-------

1. ↑  "Jodelle Ferland". *TV Guide* (dalam bahasa Inggeris). Diarkibkan daripada yang asal pada 2021-12-14. Dicapai pada 2016-07-20.
2. ↑  Oxman, Steven (2000-05-19). "Mermaid". *Variety* (dalam bahasa Inggeris). Diarkibkan daripada yang asal pada 2022-01-13. Dicapai pada 2021-05-03.
3. ↑  Kemp, Stuart (2012-09-19). "British Filmmaker Eyes Far East for First Thriller". *The Hollywood Reporter* (dalam bahasa Inggeris). Diarkibkan daripada yang asal pada 2022-01-13. Dicapai pada 2021-05-03.

Pautan luar
-----------

* Jodelle Ferland di Pangkalan Data Filem Internet (IMDb)
* Jodelle Ferland di Twitter Sunting ini di Wikidata
**Joe Connelly** (22 Ogos 1917 – 13 Februari 2003) merupakan seorang penulis skrip televisyen dan radio yang dilahirkan di New York City. Beliau terkenal dengan karyanya di *The Amos 'n' Andy Show*, *Meet Mr. McNutley*, *Leave It to Beaver*, *Ichabod and Me*, *Bringing Up Buddy*, dan *The Munsters*, bersama penulis bersamanya Bob Mosher, yang berasal dari Auburn, New York.

Kematian
--------

Connelly telah dikebumikan di Tanah Perkuburan Holy Cross Culver City. Beliau meninggal dunia akibat strok ketika berada di rumah jagaan Motion Picture Country Home di Newport Beach, California selepas menderita penyakit Alzheimer selama bertahun-tahun. Connelly hidup lebih lama daripada kedua-dua isterinya, Kathryn dan Ann dan meninggalkan 7 orang anak, 12 orang cucu dan 6 orang cicit.

Rujukan
-------

1. ↑  Dennis McLellan (February 14, 2003). "Joe Connelly, 85; Helped Create 'Leave It to Beaver'". *Los Angeles Times*.
2. ↑  Stephen Cox; Yvonne DeCarlo; Butch Patric (2006). *The Munsters: A Trip Down Mockingbird Lane*. Hollywood: Back Stage Books. ISBN 0-8230-7894-9.

Pautan luar
-----------
**Maia Lee** (lahir pada 31 Januari 1983) ialah penyanyi dan artis televisyen Singapura.

Kehidupan awal
--------------

Lee meninggalkan sekolah menengah pada usia 15 tahun.

Kerjaya
-------

Lee ialah sebahagian dari trio tekno tempatan, **The Usual Suspects**, yang telah mendapat tiga hit Nombor 1 di stesen tempatan WKRZ 91.3 FM: "China Girl", "The Love You Promised", dan "Sunburn". "The Love You Promised" juga telah dikeluarkan di Jepun dan Eropah, menerima sambutan sejauh Scandinavia. Kumpulan tarian terkenal Jerman, Cascada merakam lagu remix pada Disember 2004. 

Lee ialah finalis dalam pertandingan bakat kebangsaan, *Singapore Idol*. 

Pada Mei 2005, Lee menjadi penemuduga/penulis tamu selebriti untuk *The New Paper*, sebuah tabloid tempatan.

Rujukan
-------

1. ↑
2. ↑  "Archived copy". Diarkibkan daripada yang asal pada March 8, 2010. Dicapai pada March 17, 2010.CS1 maint: archived copy as title (link)

Pautan luar
-----------

* Maia Lee di Pangkalan Data Filem Internet (IMDb)

|  |  |
| --- | --- |
| Kawalan kewibawaan Sunting ini di Wikidata | 
* MusicBrainz (artis)

 |
**Maid Maiden** merupakan karya kedua bersiri Kaoru yang diterbitkan di majalah terbitan Kumpulan Art Square di majalah Gempak. Komik ini pertama kali diterbitkan di dalam majalah Gempak isu 222 pada tahun 2009 dan kemudian diterbitkan di dalam bahasa Cina di dalam majalah Comic King.

Maid Maiden mengisahkan Alivia yang ingin mencari lelaki atau putera impiannya yang suatu ketika dahulu pernah menyelamatkannya tetapi ibu bapa Alivia tidak dapat menunaikan hajat anaknya yang ingin bersekolah di Adam Gordon High School di mana tempat putera misterinya bersekolah kerana muflis. Walaupun begitu, Alivia yang secara tidak sengaja terjumpa Bennett Gordon pelajar di sekolah Adam Gordon High School yang merupakan milik keluarganya dimana dia mahu membantu Alivia tetapi Bennett mengemukakan syarat yang harus dipatuhi oleh Alivia iaitu dengan menjadi kekasih dan pembantu rumah di rumahnnya,

Sinopsis
--------

Demi putera impian yang pernah menyelamatkannya, Alivia bersusah-payah masuk ke sekolah elit Adam Gordon High School. Namun sebaik diterima sebagai pelajar, ibu bapanya diisytihar muflis dan tidak mampu membayar yuran persekolahannya. Tidak cukup setakat itu, mereka melarikan diri ke luar negara kerana masalah hutang. Mujurlah Bennett Gordon, pelajar kaya di sekolah tersebut, sudi membantunya...tetapi dengan satu syarat! Bagaimanakah hidup Alivia selepas itu?! Dapatkah dia melepaskan diri daripada kesulitan perebutan cinta antara dua lelaki yang menjadi pujaan ramai terhadapnya itu?!

Watak-Watak
-----------

### Alivia

Sering dibuli oleh Bennett Gordon.Sanggup mengikuti arahan Bennett demi mencari lelaki yang pernah menyelamatkannya suatu ketika dahulu. Dia juga seorang yang panas baran. Menjadi pembantu rumah Bennett.

### Bennett Gordon

Pelajar di sekolah elit Adam Gordon High School. Sangat terkenal di kalangan perempuan tetapi tidak menyukai akan popularitinya itu.

### Shawn

Kawan baik Bennett suatu ketika dahuhu. Adik perempuannya merupakan tunang kepada Bennett.

### Taylor

Merupakan guru di sekolah Adam Gordon High School dan merupakan Butler di rumah Bennett.

### Lilly

Orang gaji Bennett. Pernah diselamatkan Bennett suatu ketika dahulu dan oleh sebab itu, beliau membalas budi dengan menjadi pembantu rumah keluarga Bennett.

### Nora

Pembantu rumah Bennett.

### Laura

Pembantu rumah Bennett.

### Hester

Pembantu rumah Bennett.

### Fidelia

Pembantu rumah Bennett.

Novel grafik
------------

* Maid Maiden: Monday
* Maid Maiden: Tuesday
* Maid Maiden: Wednesday
* Maid Maiden: Thursday
* Maid Maiden: Friday
* Maid Maiden: Saturday
* Maid Maiden: Sunday
Untuk kegunaan lain, sila lihat Maidan.
Pemandangan kaki langit Kolkata dari Maidan
Pemandangan fasad Peringatan Victoria pada waktu senja
*Ground of the Calcutta Cricket Club, 15th Jan'y. 1861 H.M. 68th L.I. from Rangoon, versus the Calcutta Cricket Club* 
**Maidan** (secara literal, medan atau padang terbuka), juga dirujuk sebagai **Tempat Perbarisan Briged**, adalah taman bandar terbesar di Kolkata di negeri dalam India di Bengal Barat. Ia adalah medan luas yang merangkumi pelbagai tempat bermain, termasuk kricket di Eden Gardens, stadium bola sepak, dan Padang Lumba Kolkata. Maidan dipenuhi dengan patung-patung dan karya-karya seni bina, yang paling ketara ialah Peringatan Victoria. Oleh kerana kesegaran dan kehijauan yang diberikan kepada metropolis, ia telah dirujuk sebagai "paru-paru Kolkata". Harta milik Tentera India, Maidan pemilik zon arahan Barat tentera tinggi dalam Fort William. Maidan terbentang dari bangunan Raj Bhavan di Esplanade di utara ke Perpustakaan Negara di Jalan Belvedere di Alipore di selatan. Padang luas terbentang dari Sungai Hoogly di barat ke Peringatan Victoria di timur. Ia adalah pusat sejarah dan budaya Kolkata serta pusat hiburan dan hiburan untuk Calcuttans.

Koordinat: 22°33′4.70″N 88°20′49.96″E﻿ / ﻿22.5513056°N 88.3472111°E﻿ / 22.5513056; 88.3472111

Rujukan
-------

1. ↑  "Trinamool set for 'biggest' Brigade rally". The Times of India. 29 January 2014. Dicapai pada 2014-03-01.
2. ↑  "Brigade Parade Ground to host 3 mega rallies by TMC, BJP & LF". 29 January 2014. Dicapai pada 2014-03-01.
3. ↑  Yardley, Jim (27 January 2011). "In city's teeming heart, a place to gaze and graze". *The New York Times*. New York. Dicapai pada 27 November 2011. *To Kolkata, it is the 'lungs of the city,' a recharge zone for the soul.* (Kepada Kolkata, ia adalah 'paru-paru bandar,' zon caj semula untuk jiwa.)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Maidan (Kolkata)*** |

* Panduan pelancongan Kolkata/Maidan dari Wikivoyage

Templat:Kolkata topics
Templat:Tourist attractions in Kolkata

|  |  |
| --- | --- |
| Ikon tunas | Rencana berkenaan geografi dan tempat di India ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Untuk kegunaan lain, sila lihat bandar di Tebing Barat.

**Jericho** (Arab: أريحاcode: ar is deprecated  **Ārīḥā** [ʔæˈriːħɑː]  ( dengar)); Bahasa Ibrani: יְרִיחוֹ‎ **Yəriḥo** [jeʁiˈħo] ( dengar) adalah sebuah bandar yang terletak di Tebing Barat, Palestin, berdekatan dengan Sungai Jordan.

Dipercayai bahawa Jericho merupakan kota tertua kekal didiami di dunia, Jericho memiliki populasi seramai 20,400 orang Palestin dan sebilangan kecil orang Yahudi. Datuk bandar Jericho ialah Hassan Saleh, bekas pengacara.

Desa pertama di tempat ini ditemukan oleh ahli arkeologi di Jericho yang berusia 200 tahun lebih tua daripada daerah yang lain. Terdapat tiga permukiman berbeza yang telah wujud berdekatan lokasi itu selama lebih dari 11,000 tahun. Lokasi itu berada sekitar perjalanan 16 kilometer (10 bt) ke utara dari Laut Mati.

Rujukan
-------

1. ↑  Elected City Council Municipality of Jericho. Dicapai 8 Mac 2009.
2. ↑  "Jericho", Minnesota State University, Mankato
3. ↑  Projected Mid -Year Population for Jericho Governorate by Locality 2004–2006 *Palestinian Central Bureau of Statistics* (PCBS).
Rencana ini ialah mengenai parti yang diasaskan pada 2009.  Untuk parti yang asal yang ditubuhkan pada 1991, sila lihat Lakas–CMD (1991).

**Lakas–CMD** (**Lakas–Christian Muslim Democrats**) ialah sebuah parti politik haluan kanan di Filipina, yang dipengaruhi oleh demokrasi Kristian dan demokrasi Islam. Parti terkini bermula pada tahun 2009 dengan penggabungan parti Lakas–CMD yang asal dengan Kabalikat ng Malayang Pilipino (KAMPI); ia dikenali sebagai **Lakas–Kampi–CMD** hingga 2012. Parti ini menghasilkan satu presiden, Gloria Macapagal-Arroyo, yang menjadi presiden ketika kedua-dua parti bergabung pada tahun 2009. 

Dengan Arroyo tidak dapat mencalonkan diri untuk penggal baru kerana had jangka, parti itu kalah dalam pemilihan presiden 2010 dengan Gilberto Teodoro sebagai calon presidennya. Parti itu mengekalkan dua senatornya, kedua-duanya calon, dalam pemilihan Senat dan menjadi sebahagian daripada gabungan majoriti yang dipimpin Parti Liberal; dalam pilihan raya Dewan Perwakilan, ia memenangi 47% kerusi yang dipertandingkan dalam pemilihan daerah, tetapi sebahagian besar ahlinya dipecahkan menjadi tiga kumpulan, dengan banyak yang berpaling tadah kepada Parti Liberal, ada yang membentuk Parti Perpaduan Nasional, dan anggota yang tinggal dibahagikan kepada blok majoriti dan minoriti, dengan anggotanya mengetuai minoriti. Pada 11 Mei 2012, parti itu memutuskan untuk kembali ke nama asalnya dan menjatuhkan KAMPI Arroyo dari gabungan itu. Lakas–CMD kini merupakan salah satu parti pembangkang. Pada tahun 2013, Sen. Bong Revilla menjadi ketua Lakas. Beliau sepatutnya menjadi pembawa parti biasa dalam pilihan raya presiden 2016 sebelum ditahan di pusat jagaan PNP di Camp Crame kerana dakwaannya terlibat dalam penipuan tong daging babi.

Rujukan
-------

1. ↑  "Archived copy". Diarkibkan daripada yang asal pada May 14, 2012. Dicapai pada May 14, 2012.CS1 maint: archived copy as title (link) The Manila Times: Lakas drops GMA's Kampi from coalition
2. ↑  Boncocan, Karen (January 31, 2013). "Bong Revilla a strong contender in 2016 – Lakas-CMD". *Philippine Daily Inquirer*.
3. ↑  "Bong Revilla off to surrender to anti-graft court". *Rappler*. Dicapai pada November 11, 2015.

Pautan luar
-----------

* Lakas–CMD di Facebook
**Guahati** atau Guwahati adalah bandar metropolis dan merupakan bandar terbesar di Assam di India. Penduduk seramai 818.809 semasa banci 2001. Ia merupakan bandar kedua besar di tilur laut selepas Kolkata .

Bandar ini terletak di antara selatan Sungai Brahmaputra dengan kaki bukit dataran tinggi Shillong dan bandar Narengi di timur. Guwahati utara seluas 216 km ². Sementara Guwahati Metropolitan Development Authority seluas 340 km ².

Guwahati merupakan pusat komersil dan pendidikan utama Utara-Timur India dan merupakan rumah bagi lembaga-lembaga kelas dunia seperti Indian Institute of Technology Guwahati. Bandar ini juga merupakan pusat utama kegiatan budaya dan sukan di kawasan Utara dan Timur untuk kegiatan pentadbiran dan politik Assam. Bandar ini juga merupakan hub penting pengangkutan di Wilayah Timur Utara.

Demografik 2001
---------------

Menurut bancian India pada tahun 2001, Guwahati memiliki bilangan penduduk seramai 808,021. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2001
---------------

Menurut bancian India pada tahun 2001 Guwahati memiliki kadar pendidikan (kebolehan membaca) 78%, melebihi kadar purata kebangsaan 59.5%; dengan 57% lelaki dan 43% wanita mampu membaca. 10% dari populasi berusia di bawah 6 tahun. (2001)

Rujukan
-------

1. ↑
2. ↑  Bancian India 2001 (sumber Wikipedia Inggeris) ^ Bancian India 2001: Data dari Bancian 2001, termasuk kampong, pekan, dan bandar (Provisional). Jawatan kuasa Bancian India. Diarkib dari asal 16-06-2004. / "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16.. Dicapai 2008-11-01.

Pautan luar
-----------

* National Portal of India
**Jata negara Iran** diperkenalkan secara rasmi pada pada tahun 1980, sejajar dengan kejayaan Revolusi Iran menggantikan lambang Singa dan Matahari yang tertera di bendera negara tersebut, ia ditukarkan melalui pemindaan perlembagaan Irz=an oleh Parlimen negara tersebut yang tuurt dipersetujui Ayatullah Ruhollah Khomeini.

Lambang ini hanyalah perkataan Allah ﺍﷲ dalam tulisan Arab daripada empat bulan sabit dan satu pedang - dari kanan ke kiri, sabit pertama membentuk huruf *alif*, sabit kedua membentuk huruf *lam* pertama, bilah pedang membentuk huruf *lam* kedua, dan sabit ketiga dan keempat membentuk huruf *ha*; keli,a-lima objek ini membawa maksud lima Rukun Islam. Di atas pedang itu pula (di tengah tengah lambang) adalah tanda *tasydid*

Secara keseluruhannya, lambang ini dirancang menyerupai bunga tulip yang bertujuan untuk memperingati para pejuang Iran dalam mempertahankan negara mereka - kepercayaan lama orang Iran bahawa bunga tulip merah akan tumbuh di kuburan para pahlawan yang terkorban dalam perang mempertahankan negara, mereka.

Lambang ini direka oleh Hamid Nadimi dan diluluskan secara rasmi oleh Ayatollah Khomeini pada 9 Mei, 1980.

Lihat juga
----------

* Bendera Iran
Jata negara dipakai oleh Belize.
**Jata negara Belize** dipakai sejak zaman ia dijajah British malah diteruskan saat ia dimerdekakan sebagai republik baru. Ia juga tertera pada bendera negara tersebut.

Komponen
--------

Perisai jata dibahagikan kepada tiga segmen: segmen bawah memaparkan sebuah kapal layar besar, segmen atas kiri menunjukkan gergaji dan kapak melambangkan industri pembalakan manakala segmen atas kanan menunjukkan gandin baji dan pendayung melambangkan industri pembinaan kapal; kedua-duanya industri memainkan peranan penting dalam ekonomi Belize. Puncak perisai dhiasi suatu pohon mahogani.

Dua orang lembaga manusia memegang kapak dan pendayung mengapit perisai yang diletakkan pada suatu tapak - pada asalnya kedua-dua lembaga ini pada asalnya direka menyerupai bangsa kulit hitam (dokumen asal menyatakan ia sebagai *negro*), namun ia kemudiannya ditukar kepada seorang bangsa Mestizo. Tapak tersebut juga ada suatu tatal tertulis cogan kata rasmi negara tersebut: *SUB UMBRA FLOREO*, dalam bahasa Latin bermaksud "saya mekar di bawah teduhan").

Keseluruhan jata ini dikelilingi suatu lingkaran daun sebanyak 25 pasang - angka 25 ini menurut George Price melambangkan "rahmat segala rahmat" kurniaan Tuhan (*Grace Upon Grace*) sepertimana dalam kitab Bible, sementara 50 helai daun itu melambangkan tahun 1950 iaitu terbentuknya gerakan pejuang kemerdekaan Belize menentang kuasa British.

Rujukan
-------

1. 1 2  Fox-Davies, Arthur Charles (1915). *The Book of Public Arms: A Complete Encyclopæeia of All Royal, Territorial, Municipal, Corporate, Official, and Impersonal Arms*. London: T. C. & E. C. Jack. m/s. 118–119. Dicapai pada 29 February 2020.
2. ↑  "The National Symbols". Government of Belize. Diarkibkan daripada yang asal pada 23 September 2015. Dicapai pada 13 October 2013.
3. 1 2  "Belize Flag, Coat Of Arms, National Anthem". *Belize.com*. Dicapai pada 29 February 2020.
**Hari cahaya** ialah unit jarak. Ia ditakrifkan sebagai jarak cahaya bergerak dalam vakum dalam satu hari (86,400 saat) atau 25,902,068,371,200 meter (~26 Tm).

Perhatikan bahawa nilai ini merupakan nilai tepat, kerana meter ditakrifkan dalam kelajuan cahaya. Hari cahaya jarang digunakan kerana tidak banyak objek astronomi pada jarak magnitud itu; awan Oort, contohnya, terletak 290 dan 580 hari cahaya dari Matahari.

Semua objek yang diketahui dalam Sistem Suria terletak kurang daripada satu hari cahaya dari Matahari. Hari cahaya ialah kira-kira 173 unit astronomi. Sedna sekarang terletak sebanyak 90 AU (0.52 hari cahaya) dari Matahari, walau bagaimanapun ia boleh pergi sejauh 975 AU (5.64 hari cahaya). Manakala Eris, planet kerdil paling luar yang terkenal, terletak sejauh 97 AU (0.56 hari cahaya) dan sekarang ini merupakan objek terjauh mengorbit Matahari. Kewujudan awan Oort telah diteka dari komet; tiada objek dalam awan Oort yang telah dilihat.

Lihat juga
----------

* Saat cahaya
* Minit cahaya
* Jam cahaya
* Minggu cahaya
* Bulan cahaya
* Tahun cahaya
* Parsek
* Unit astronomi
**Hari punca kuasa dua** adalah cuti tidak rasmi yang disambut pada hari-hari ketika hari bulan dan bulan adalah punca kuasa dua digit terakhir tahun tersebut.  Sebagai contoh, Hari punca kuasa dua yang terakhir adalah pada 4 April 2016 (4/4/16), dan Hari punca kuasa dua seterusnya adalah pada 5 Mei 2025 (5/5/25).  Hari punca kuasa dua abad ini akan berlaku pada 9 September, 2081. Hari punca kuasa dua jatuh pada sembilan tarikh yang sama setiap abad. 

Ron Gordon, seorang guru sekolah menengah di Redwood City, California, mencipta Hari punca kuasa dua pertama pada 9 September 1981 (9/9/81). Gordon kekal sebagai publisiti sambutan tersebut, menghantar siaran berita ke media dunia.  Anak perempuan Gordon menubuhkan kumpulan Facebook di mana orang boleh berkongsi bagaimana mereka merayakan hari itu. 

Satu cara yang dicadangkan untuk meraikan cuti ini adalah dengan makan lobak segi empat sama, atau sayur-sayuran akar lain yang dipotong menjadi bentuk keratan rentas segi empat sama (dengan itu mewujudkan "square root").

Senarai penuh Hari punca kuasa dua
----------------------------------

Hari punca kuasa dua berlaku pada tarikh berikut setiap abad: 

* 1/1/01
* 2/2/04
* 3/3/09
* 4/4/16
* 5/5/25
* 6/6/36
* 7/7/49
* 8/8/64
* 9/9/81

### Pengedaran Hari punca kuasa dua

Bilangan tahun antara Hari Akar Square berturut-turut dalam abad adalah angka ganjil berturut-turut: 3, 5, 7, 9, 11, 13, 15, 17.

Rujukan
-------

1. ↑  Wong, Nicole C. (2004-02-02). "A day getting to the root". *The Mercury News*. Diarkibkan daripada yang asal pada 2004-08-18. Dicapai pada 2007-02-20.
2. ↑  Hill, Angela (2009-03-02). "Have a rootin' tootin' Square Root Day". *Oakland Tribune*. Dicapai pada 2009-03-02.
3. ↑  "Math Fans to Celebrate Square Root Day". *Yahoo News*. 2009-03-02. Diarkibkan daripada yang asal pada March 6, 2009. Dicapai pada 2009-03-02.
4. ↑  Musil, Steven (2009-03-02). "Square Root Day revelers to party like it's 3/3/09". *cnet news*. Dicapai pada 2009-03-02.[*pautan mati kekal*]
Pada Disember 1996, Perhimpunan Agung PBB mengisytiharkan bahawa 21 November sebagai **Hari Televisyen Sedunia** bagi memperingati tarikh Forum Televisyen Sedunia pertama kali diadakan pada tahun 1996.

Pengisytiharan ini telah dibantah dan 11 perwakilan membuat undian berkecuali dalam undian kesepakatan, demi menunjukkan bantahan mereka. Perwakilan dari Jerman berkata

> Kita sudah ada tiga hari PBB untuk perkara yang serupa: Hari Kebebasan Akhbar Sedunia; dan Hari Maklumat Perkembangan Dunia. Menambah lagi satu hari tidak berapa masuk akal... Televisyen hanyalah satu kaedah maklumat dan medium maklumat yang tidak tercapai oleh sebilangan besar penduduk dunia... Sebilangan besar itu dengan senang boleh melihat Hari Televisyen Sedunia sebagai hari untuk orang kaya. Mereka tiada capaian televisyen. Ada banyak lagi medium maklumat yang lebih penting dan di sini saya ingin khususkan kepada radio. Kami berpendapat bahawa adalah lebih penting kita meningkatkan peranan media-media ini berbanding televisyen.
Briullov melawat Pompeii pada tahun 1828 dan membuat lakaran yang menggambarkan letusan Gunung Vesuvius pada 79 SM. Lukisan ini menerima pujian semasa pamerannya di Rom dan menjadikan ia sebagai kerja Briullov yang menerima banyak pujian berbanding kerja-kerjanya yang lain sepanjang hayatnya. Menjadi hasil seni Rusia pertama yang mendapat minat luar, lukisan ini menjadi inspirasi untuk sajak Alexander Pushkin dan novel Edward Bulwer-Lytton.
***Hari Terakhir Pompeii*** (Inggeris: ***The Last Day of Pompeii***) merupakan sebuah lukisan sejarah yang besar oleh Karl Bryullov pada tahun 1830–1833 mengenai subjek letusan Gunung Vesuvius pada 79 SM. Lukisan ini menerima pujian antarabangsa dan menjadikan Bryullov sebagai pelukis Rusia pertama mendapat reputasi antarabangsa.

Subjek dan komposisi
--------------------

Subjek lukisan adalah letusan Gunung Vesuvius pada tahun 79 SM yang menyelubungi kota Pompei dengan abu gunung berapi yang membunuh sebahagian besar penduduknya. Sebagai pemandangan dari dunia purba, ia merupakan subjek bersesuaian untuk lukisan sejarah, kemudian dianggap sebagai genre lukisan yang paling tinggi, dan magnitud acara itu menjadikannya sesuai untuk kanvas besar yang akan membolehkan Bryullov mempamerkan semua kemahirannya.

Bryullov berkata bahawa beliau hanya boleh menyelesaikan kerja dengan contoh kerja Raphael yang besar dan kompleks, *Sekolah Athens* (1509–1511) sebagai modelnya, dan beliau menggunakan bentuk-bentuk klasikal yang dikenali seperti yang digunakan oleh pakar-pakar Renaissance, tetapi menggabungkannya dengan ciri-ciri yang terdapat dalam lukisan Romantik seperti pewarnaan dramatik, penggunaan chiaroscuro dan kandungan emosi tinggi. Kerja-kerja lain yang mempengaruhi Bryullov adalah *Kebakaran di Borgo* (1514-17) dan lukisan Nicolas Poussin, *Tenggelam di Asdod* (1630).

Pemilikan
---------

Pada tahun 1834, Anatole Demidov telah mempersembahan lukisan ini yang mana dia telah membayar 25,000 rubel, kepada Tsar Nicholas dalam usaha untuk memenanginya. Ia merupakan pameran pertama di Winter Palace namun pada tahun 1836, Nicholas telah mendermakannya kepada Akademi Kesenian Imperial dimana ia kekal di sana sehingga ia dipasang di New Hermitage pada tahun 1851. Kini, ia merupakan sebahagian koleksi Muzium Rusia di Saint Petersburg.

Rujukan
-------

1. 1 2 3  Blakesley, Rosalind P. (2016) *The Russian Canvas: Painting in Imperial Russia, 1757–1881*. New Haven: Yale University Press. pp. 143–149. ISBN 9780300184372
2. ↑  Leontyeva, p. 20.
3. ↑  Gardner Coates, Victoria C. Kenneth Lapatin & Jon L. Seydl. (2012) *The Last Days of Pompeii: Decadence, Apocalypse, Resurrection*. Los Angeles: The J. Paul Getty Museum. pp. 140-143. ISBN 978-1606061152

Pautan luar
-----------

 Kategori berkenaan Hari Terakhir Pompeii di Wikimedia Commons
Setiap sultan Empayar Uthmaniyah mempunyai monogramnya yang tersendiri yang dipanggil tughra yang berfungsi sebagai jata atau lambang negara. Jata negara yang moden diinspirasikan oleh jata negara milik kuasa Eropah seperti Jata Negara British dicipta pada kurun ke-19. Bentuk terakhir jata negara Uthmaniyah dipersetujui oleh Sultan Abdul Hamid II pada 17 April 1882. Ia juga termasuk dua bendera: bendera Anatolia dan eyalet-eyalet Asia yang lain yang mempunyai sebuah bulan sabit dan bintang dengan asas berwarna merah dan bendera Rumelia yang mempunyai tiga buah bulan sabit dengan asas berwarna hijau.

Sesetengah elemen grafik jata negara Uthmaniyah seperti bujur ditengahnya serta bulan sabit terbaliknya dan bintang adalah diedit semula di dalam jata negara Republik Turki yang ada sekarang.

Lihat juga
----------

* Lambang Turki
* Bendera Islamik

Nota dan rujukan
----------------

1. 1 2  Sosyal Medyada Şeriat Bayrağı Diye Paylaşılan Bayrağın Aslında Rumeli'den Gelmesi (dalam bahasa Turki)
**Jata negara Mexico** (Sepanyol: *Escudo Nacional de México*code: es is deprecated ) menggambarkan seekor helang emas (*Aquila chrysaetos canadensis*) yang bertenggek di atas sepohon kaktus buah duri sambil membaham seekor ular orok-orok. Jata ini turut dipaparkan pada bendera negara tersebut.

Reka bentuk jata ini datang daripada pengisahan lagenda pengasasan Tenochtitlan (kini Bandar Raya Mexico) oleh orang Aztec setelah melihat haiwan-haiwan tersebut di atas sebuah tasik. Perlambangan ini berkait kuat dengan kepercayaan agama kedua-dua masyarakat peribumi Aztec sendiri serta dalam kalangan pendatang Eropah beragama Kristian.

Perlambangan
------------

Burung helang emas dikatakan sebagai perlambangan Huitzilopochtli iaitu dewa matahari orang Mexica, manakala ular melambangkan kebijaksanaan lagi-lagi dengan kaitannya kepada dewa langit Quetzalcoatl. Pokok kaktus spesies *Opuntia ficus-indica* melambangkan Tenochtitlan sebagai asas kota tersebut yang turut diberi nama *nōchtli*code: nci is deprecated  dalam bahasa Nahuatl. Penceritaan mengenai telah lama wujud dalam prasasti dan kodeks dicatat para penjajah zaman Hernán Cortés.

Pada tahun 1960, Rafael Martín del Campo iaitu seorang ahli ornitologi mengenal pasti burung yang diceritakan dalam kodeks-kodeks lama sebenarnya bukanlah tepatnya seekor helang, tapi lebih kepada burung caracara utara (spesies: *Caracara cheriway*) yang disalah sangka lalu digambarkan dalam lukisan terkandung dalam kodeks-kodeks lama ini. Walau bagaimanapun, helang emas masih ditetapkan sebagai burung rasmi Mexico.

Galeri
------

* Ukiran batu miniatur kuil Aztek El Teocalli de la Guerra Sagrada memaparkan sang helang yang bertenggek dengan ularnya.Ukiran batu miniatur kuil Aztek *El Teocalli de la Guerra Sagrada* memaparkan sang helang yang bertenggek dengan ularnya.

Rujukan
-------

1. 1 2  Minahan, James B. (2009). *The Complete Guide to National Symbols and Emblems*. ABC-CLIO. m/s. 718. ISBN 9780313344978.
2. 1 2  González Block, Miguel A. (2004). "El Iztaccuahtli y el Águila Mexicana: ¿Cuauhtli o Águila Real?". *Arqueología Mexicana* (dalam bahasa Sepanyol). **XII** (70): 60–65. Diarkibkan daripada yang asal pada 16 Februari 2009. Unknown parameter `|deadurl=` ignored (bantuan)

Pautan luar
-----------

* El escudo nacional mexicano
Model olok-olok pesawat angkasa lepas NK di Istana Kanak-kanak Mangyongdae 
**Istana Kanak-Kanak Mangyongdae** (atau **Istana Kanak-Kanak Sekolah Mangyongdae**) di Pyongyang ialah kemudahan awam yang diuruskan oleh Kor Belia Korea di Korea Utara di mana ahli perintis boleh melibatkan diri dalam aktiviti kokurikulum, seperti mempelajari muzik, bahasa asing, kemahiran pengkomputeran dan sukan. Ia ditubuhkan pada 2 Mei 1989 dan ia terletak di Kwangbok Street [de], di utara Mangyongdae-guyok. Ia adalah istana terbesar di Korea Utara yang didedikasikan untuk aktiviti selepas sekolah kanak-kanak.

Istana Kanak-kanak Mangyongdae mempunyai 120 bilik, kolam renang, gimnasium dan teater dengan 2,000 tempat duduk.

Lihat juga
----------

* Mangyongdae-guyok
* Pendidikan di Korea Utara
* Istana Kanak-kanak (China)

Rujukan
-------

1. ↑  "North Korea Music — Children's Palace". KTG North Korea Travel.

Bacaan lanjut
-------------

* O, Hae Yon (2016). *Mangyongdae Schoolchildren's Palace*. Pyongyang: Foreign Languages Publishing House. OCLC 1033338063.

Koordinat: 39°00′50″N 125°39′32″E﻿ / ﻿39.01389°N 125.65889°E﻿ / 39.01389; 125.65889

|  |  |
| --- | --- |
| Ikon tunas | Rencana berkaitan Korea Utara ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Ma Zhongying**, dikenali juga sebagai **Ma Chung-ying**  (Cina Mudah: 马仲英; Cina Tradisional: 馬仲英; Pinyin: Mǎ Zhòngyīng; Wade–Giles: Ma Chung-ying) (c. 1910 - 1936?) merupakan panglima perang Cina Muslim Dungan dan merupakan panglima perang dari Gansu dalam tahun 1930-an. Beliau bergabung dengan Kuomintang, dimana beliau berjuang bersama Divisyen ke-36 sebagai komander, untuk menguling Jin Shuren, Gabenor Xinjiang. Selepas, beberapa kemenangan ke atas wilayah-wilayah di China, dan tentera Rusia Putih, Ma Chung-ying cuba untuk mengembang wilayah jajahan beliau ke selatan Xinjiang dengan melancar kempen dari kubu kuasanya dia Gansu, tetapi ia dihentikan oleh Sheng Shicai, panglima Xinjiang, sedikit demi sedikit pada tahun 1934.

Watak
-----

Tentera Ma Zhongying, menyanyikan lagu kawad Cina Muslim, Ma Zhongying memiliki dan bermain harmonium sambil bertasbih. Dia juga memiliki pistol jenin Mauser. Ma Zhongying quoted as his models Genghis Khan, Napoleon, Hindenburg, dan Zuo Zongtang.

Penjelajah barat Peter Fleming mencatit dalam tahun 1935, Xinjiang merupakan kawasan Cina, dimana agen Jepun tidak bekerja.

Galeri
------

* Jeneral Ma ZhongyingJeneral Ma Zhongying

Rujukan
-------

1. ↑  Andrew D. W. Forbes (1986). *Warlords and Muslims in Chinese Central Asia: a political history of Republican Sinkiang 1911-1949*. Cambridge, England: CUP Archive. m/s. 52. ISBN 0521255147.
2. ↑  Hedin, Sven, *The Flight of Big Horse*, New York: E.P. Dutton & Co. 1936.
3. ↑  Christian Tyler (2004). *Wild West China: the taming of Xinjiang*. New Brunswick, New Jersey: Rutgers University Press. m/s. 109. ISBN 0813535336. Dicapai pada 2010-06-28.
4. ↑  Peter Fleming (1999). *News from Tartary: A Journey from Peking to Kashmir*. Evanston Illinois: Northwestern University Press. m/s. 262. ISBN 0810160714. Dicapai pada 2010-06-28.
**Istana kota Pevensey** merupakan salah sebuah istana kota yang terletak di Britain. Bentuk bujur kasar Istana Kota Pevensey
bertarikh sejak zaman Rom, dan bukti mengenai tempoh ini masih dapat dilihat pada peninggalan rumah pagar (*gatehouse*) segi empat, dan
pintu masuk belakang (*postern*) kecil di dinding barat daya. Menakjubkan, dinding istana kota ini telah kekal dalam keadaan asal yang
amat baik, memberikan petunjuk baik bagi kedudukan dan struktur bangunan istana kota.

Sungguhpun sebahagian kerja tanah pertahanan awal kemudiannya digantikan dengan struktur perkubuan, parit Rom silam dan busut sekitar tapak istana kota masih kelihatan. Apabila William Penakluk sampai ke pantai Sussex pada September 1066, dia menggunakan kota Rom lama untuk melindungi tenteranya ketika bersiap untuk pertempuran. Selepas kemenangannya di Hastings, dia mengurniakan Pevensey pada saudara tirinya, Robert dari Mortain yang kemudiannya membina istana kota di tapak tersebut. De Mortain menggunakan kubu sedia ada, yang telah terbiar selama lebih 600 tahun, sebagai tapak bagi pembinaan istana kotanya, membuat hanya pembaikian kecil pada tembok yang membentuk halaman luar (*outer bailey*), dan mambina halaman dalam baru di sebelah timur.

Astu pintu masuk baru menggantikan laluan masuk asal di sebelah barat daya, dan gerbang timur diperbaiki. Mengubah suai dan menambah struktur sedia ada dalam kubu asal membentuk program kerja pembinaan utama. Satu kepungan luar biasa berbentuk segi empat dibina dengan menggunakan dinding Rom dan dua bastion di sebelah sisi tenggara. Tidak lama selepas halaman dalam dibina, menara ibu batu segi empat didirikan dengan memasukkan sebahagian tembok dinding timur dan satu bastion Rom. Tidak lama kemudian, tiga lagi bastions menghadap laman dalam ditambah pada Menara Ibu.

Rumah pagar (*gatehouse*) laman dalam banyak diubah suai sepanjang sejarah Istana kota Pevensey, sungguhpun hanya sebahagian menara dan laluan yang masih tinggal. Sepanjang dinding tembok laman dalam (*inner bailey*) terdapat menara tiga pepenjuru bertarikh dari kurun ke tiga belas, disebalik pengubah suaian yang dilakukan oleh tentera yang ditempatkan di situ pada tarih kemudiannya. Kebanyakan bahagian tembok kekal utuh, dan padanya peninggalan pendiang api dapat dilihat.

Tapak yang luas ini, terletak di persisiran Sussex yang landai, memberikan pandangan mendalap pada dua tempoh pembinaan yang digabung bersama bagi membina kota zaman pertengahan. Selepas sejarah yang panjang dan berceramuk, Pevensey terbiar tanpa didiami menjelang kurun ke enam belas dan jatuh dalam keadaan rosak. Ia dipulihkan buat tempoh yang singkat bagi memberikan pertahanan tambahan semasa ancaman Armada Sepanyol.

Selepas melalui hari terakhir diduduki, istana kota ini melalui turutan pemilik. Akhirnya ia jatuh ke tangan Duke dari Devonshire, dan pada tahun 1925 dia menghadiahkan Istana kota Pevensey kepada Negara untuk pemuliharaan.

Rujukan
-------

Pautan luar
-----------

* Official page: English Heritage
**Istana Leeds** (ايستان ليدس) merupakan sebuah istana yang terdapat di Kent, England. Istana ini dibina pada tahun 1119 oleh Robert de Crevecœur untuk menggantikan manor Esledes Saxon awal, istana ini menjadi istana diraja pada tahun 1278 untuk Raja Edward I dan Permaisuri Eleanor dari Castile. Banyak penambaikan telah dilakukan pada zamannya seperti pintu gerbang sendiri, jambatan jungkatan dan gerbang "portcullis". Kawasan istana itu pada asalnya merupakan kubu Saxon dari abad ke-9.

Pemandangan
-----------

Panorama Istana Leeds dari sebelah barat laut.
Istana Leeds yang dikelilingi dengan parit.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Istana Leeds*** |

* Tapak sesawang rasmi
* Istana Leeds Diarkibkan 2008-05-09 di Wayback Machine
* Dewan Bankuet Henry VIII, Istana Leeds Diarkibkan 2009-04-22 di Wayback Machine
* Tapak sesawang Kampung Leeds
* Istana Leeds - Harta karun terhebat Britain

Koordinat: 51°14′53″N 0°37′44″E﻿ / ﻿51.24806°N 0.62889°E﻿ / 51.24806; 0.62889



|  |  |
| --- | --- |
| Ikon tunas | Rencana berkaitan England ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Portal:* icon Seni
* flag United Kingdom